کابل کې چاودنې ٧ تنه ووژل
طالبانو نن په کابل کې د هغې چاودنې مسئولیت اخیستی دی چې اووه تنه پکې ووژل شول او له ٩٠ زیات کسان پکې زخمیان شول. په قربانیانو کې ښځې او
چارواکي وايي، یوه ځانمرگي نن سهار د ناټو د قومندانۍ له دروازې سره خپل د چاودېدونکو موادو ډک موټر وچاوه. عيني شاهدان وايي، ددغې زورورې چاودنې له امله شاووخوا وادنۍ لړزېدلي دي. د پیښې ویډیوگانې ښيي چې ډیر ملکي خلک په وینو لړلي دي او امبولانسونه زخمیان روغتونونو ته رسوي. د طالبانو یوه ویاند رویټر خبري آژانس ته وویل چې دوی غوښتل چې د امریکا پر سفارت باندې حمله وکړي چې په همدې سیمه کې واقع دی. طالبانو خبرداری ورکړی چې د اسد د ٢٩مې انتخابات به گډوډ کړي. خو افغان پولیس وايي دغه حمله به افغانان له انتخاباتو نه منع نه کړي. امریکا د پنجشنبې د ورځې د انتخاباتو نه مخکې د ملک د امنیت د ټینگولو لپاره په زرهاوو عسکر لیږلي دي. د چهارشنبې په ورځ امریکايي او افغان عسکرو په هلمند کې د نوزاد پر ولسوالۍ حمله وکړه. دا د دوی د هغو پراخو عملیاتو برخه ده چې غواړي له سیمې نه طالبان وباسي. د امریکا د دفاع د وزارت ویاند خبرادری ورکړی چې په آینده څو ورځو کې به دغه ډول نور عملیات هم وشي.